Un câine a fost scos de pompieri din peretele unui bloc din Hunedoara. Stăpânul lui a sunat la 112, după ce Johnny a dispărut din baie
Un câine a fost salvat de pompieri, duminică, din peretele unui bloc din Vulcan, județul Hunedoara. Stăpânul lui a sunat la 112 și a sesizat că Johnny dispăruse din baia apartamentului. Ajunși la adresă, pompierii au văzut gura de vizitare de sub chiuvetă deschisă și s-au gândit că patrupedul a căzut printre țevi. După două ore, au reușit să-l scoată din perete, două etaje mai jos.